Inimesed lihtsalt ei tee asju nagu juht ootab?
#000000
Uue juhi 100 päeva coaching
#000001
Noored ei saa enam üldse aru, mida töötegemine tähendab! Reeglitest aru ei saada.
#000002
Põlvkondade teema muutub paljude juhtide jaoks üha keerukamaks. Hiljuti olin koos ühe juhiga, kel aastaid alla 30 ja kes sekkus vestlusesse: „meie ajal tehti asju küll hoopis teistmoodi ...“. See oli päris huvitav. Kui 20-s juhid leiavad, et tööharjumused, hoiakud on teistsugused, siis on ka arusaadav 50-s juhtide kohatine frustratsioon.
#000003
Aga tõsi on, et noortega töötamine on paljudele juhtidele väljakutseks. Eriti mis puudutab töökultuuri, töössesuhtumist, reegleid ja nendest kinnipidamist.
#000005
Tingimusteta, põhjendamata reeglite järgimine on tekitanud noortes alati vastasseisu. Vahe on selles, et kunagi varem pole töötajal olnud nii palju vabadust enda eest seista, nii palju valikuid liikuda just sellistesse ettevõtetesse ja töötada just selliselt nagu tahetakse. Aeg on siin muutunud ja tublisti töötaja kasuks. See tähendab, et reeglid peavad olema mitte lihtsalt pealesurutud, vaid mõtestatud ja kokku lepitud.
#000007
Õigupoolest on see alati nii olnud, varem lihtsalt sai tööandja oma laiskuse või hoolimatuse (öeldes, et nii on ja kõik) andeks. Praegu mitte.
#000008
Mõtlen selle peale, kuidas lapsevanematele õpetatakse lapsele reeglite õpetamist. Kui palju siin tegelikult vahet ongi reeglite loomisega töökohal?
#000009
Mõistlikud reeglid loovad turvalisuse. Nii lapsele kui töötajale.
Reeglid tasub kokku leppida, mitte lihtsalt kehtestada. Nii lapsele kui ka töötajale.
#000010
Reeglite täitmist tuleb jälgida järjepidevalt. Kui mõnikord peab reegleid järgima ja teinekord ei pea, siis üldiselt ei pea. Aga segadust on palju.
#000012
Reeglite mittejärgimisel on tagajärjed. Ka need tasub kokku leppida.
#000013
Parem vähem reegleid, aga need olgu selged. 12 aastat tagasi kirjutasid Cali Ressler ja Jody Thompson raamatu „Why Work Sucks and How to Fix It – The Results-Only Revolution“, milles lõid raamistiku, kuidas loobuda kõigist mittevajalikest reeglitest ja keskenduda juhtimises tulemusele – jättes kõrvale kogu ballasti, mis on organisatsioonides nii tavaline. Me ei kontrolli niikuinii, kas keegi tööajal tegeleb ostlemisega või mitte.
#000014
Kuhu ma rihin? Ka noorte inimestega tööl saab ja tulebki reeglid kokku leppida. Tuleb vaid enam vaeva näha nende kokkuleppimise ja selgitamisega.
#000015
Ja veel. Kui kellelegi tundub, et 20-s noored ei suuda üldse reeglitega hakkama saada või seavad isiklikud huvid alati ettepoole teisi, siis tasub korra mõelda, kes nad selliseks on kasvatanud. Keegi ei sünni individualistina ega võimetuna kokkulepitud reegleid järgima. Kui näiteks kool püüab reegleid, distsipliini ja üksteisega arvestamist õpetada ja kodu annab õiguse lapsele, kellele see ei meeldi, siis tulebki juhtidel tegeleda selle õpetamisega, mis kusagil on tegemata jäänud.
#000016
Nii nagu iga riik väärib oma juhte, väärib iga ühiskond oma noori – kellega meil Eestis on minu arusaamise kohaselt siiski üsna hästi.
#000017
Save my name, email, and website in this browser for the next time I comment.
#000018
Raske küsimus on parem, kui kerge vastus.
Inimesed lihtsalt ei tee asju nagu juht ootab?
#000019
Raske küsimus on parem, kui kerge vastus.
#000020